**Как да подберете книгите, които да използвате в уъркшоп сесиите с децата**

Когато запалваме и след това подхранваме любовта към историите и вниманието към приобщаването и равенството, трябва да бъдем внимателни при подбора на книги, с които започваме и след това продължаваме процеса. Явното социално разделение и напрежение и склонност към лесно възпламеними конфликти понастоящем ни навежда на мисълта, че каквито и социални баланси да сме смятали, че сме постигнали, се рушат твърде лесно. Това трябва да ни наведе на мисълта, че вероятно тези социални баланси и демонстрирана толерантност не са имали стабилна основа и дълбоки корени.

Следователно работата с най-младите трябва да бъде внимателно обвързана с инсталирането на дълбоко и истинско разбиране за това какво означават приобщаването и равенството и какво трябва да правим / как трябва да се държим, ако искаме те да станат неотменна част от нашите общества.

21-ви век се характеризира със загуба на живот и расови разделения, престъпления от омраза към хората с увреждания, тормоз поради сексуална ориентация, изключване и какво ли още не. Изглежда, че причините за разделение нарастват като брой и интензивност, а причините за приобщаване са притиснати в ъгъла, неспособни да отвърнат на удара, защото отвръщането на удара никога не е било сред силните им страни.

Това, което ние от WWS сме призвани да направим, е да предадем урока за любовта и приемането на другия заедно с разпалването на любовта към историите и книгите.

Процесът на избор на книга е едновременно много прост и доста сложен.

Ние сме привлечени от книги, които ни информират, заинтригуват ни, вълнуват ни и които остават в съзнанието ни дълго след като завършим последната страница. Отвъд непосредствените характеристики, които ни привличат обаче, от сорта на естетически завладяващи корици, завладяващи истории и добри отзиви, ние също трябва да търсим: дали нашата селекция обхваща множество жанрове, дали книгите, които сме избрали, могат да задълбочат ученето на децата и да вдъхновят стая, пълна с читатели, писатели и творци, независимо дали нашата селекция включва по-разнообразно представяне на обществото, напр. герои от различен културен и езиков произход, творби и илюстрации от различни в културно и езиково отношение автори, дали книгите, които сме избрали, обхващат теми, свързани с приобщаването и равенството и дали представляват възможности за предизвикване на интерес у читатели с различни нива на грамотност.

Тук по-долу ще изброим няколко ключови области, които смятаме за важни да се вземат предвид, когато решавате дали да включите дадена книга в списъка за четене на вашата група или не.

**Избор на текст, който ангажира всички читатели**

Както добре разбираме, всяка класна стая е изключитлено разнородна, включвайки деца с различен културен, социален, образователен и емоционален опит и произход. Същото важи и за всяка смесена група деца, включени в уъркшоп за създаване на истории. Това означава, че текстовете, които използваме трябва да са разнородни, така че всеки член на групата да открие материал, който го мотивира, вдъхновява и интригува. Трябва да вземем под внимание дали книгата разказва завладяваща история, включва герой, в когото децата могат да се припознаят и от когото могат да учат, помага на децата да разбират многото измерения на света.

**Автентично представяне**

Това, което имаме предвид тук е, че децата имат нужда да възприемат книгите като ресурс и инструменти за тяхното лично, интелектуално и социално израстване. Те имат нужда от срещи с герои, които изглеждат, говорят и се държат като самите тях.

Проблеми с многообразието, свързани с раса, етнос, социо-икономическа класа, религия и прочие са съвсем реални за учениците и ние трябва да можем да адресираме въпросните теми чрез книгите, които използваме в нашите уъркшопи. Уъркшоп за създаване на истории е извънкласна дейност, която не е задължително да бъде в помощ на учебната програма. Поради това фасилитаторите имат свобода да положат допълнителни усилия, за да помогнат на читателите да открият своето място в света, да разширят своя светоглед и да израснат като приемащи и осъзнати членове на обществото, разбиращи парадокса, че колкото повече четеш, толкова по-малко смяташ, че знаеш. Поради това ние трябва да можем да предложим литература, която помага на децата да разпознават и оценяват различните гледни точки.

Едва след като сме се погрижили за този аспект, ние може да започнем да мислим за връзки с учебното съдържание. Ако желаем да сме в помощ на училищата и учителите, с които работим, може да направим преглед на литературата, която е включена в учебната програма и как можем да допринесем там. Може да подходим с двуезичен прочит, въвеждайки чуждестранни автори на техния оригинален език, подпомагайки по този начин работата на преподавателите по езици в училището. Може да сме в подкрепа на учителите по литература, история и други, което неизменно би ни поставило в добра позиция пред екипа и администрацията на училището.

**Социо-емоционални връзки**

Историите, които избираме трябва да укрепват капацитета на читателя да съчувства на другите, т.е. да разбира какво другите мислят и чувстват и да го съпреживява. С малко по-големи деца – на 12 и повече години – по-успешни са книгите, в които главният герой би могъл да бъде съсед или приятел. По този начин детето може да се свърже емоционално още от първите страници. Важни са и книги, които завират носовете ни в предположения и подкопават стереотипи. В моменти на силни емоции ние учим как да разбираме хора, които са различни от нас. Книгата на Alan Rabinowitz „Момче и ягуар“ /“A boy and a jaguar”/ (<https://www.youtube.com/watch?v=W-p0Un_1TOo>) е отличен пример за това как работи това с герой, който преодолява проблема със заекването като става защитник на застрашени животни. Друго задължително четиво е „Последна спирка на пазарската улица“ /“Last stop on Market Street”/ от Matt de la Peña, която ни помага да сме осъзнати при забелязването на красотата в най-неочакваните места в ежедневния ни свят (<https://www.youtube.com/watch?v=zk6CWvW_5-s>). Вярваме, че художествената литература и други жанрове могат да ни научат на неща за самите нас, за другите и за света по принцип. Също така вярваме, че книгите служат като мостове, водещи към социо-емоционално разбиране.

Някои други съвети за това как да избираме нашите книги може да включат:

* Избиране на книги от автори от други култури, езици и етноси
* Избиране на книги за деца, които са бикултурни
* Избиране на книги разказващи за преживяванията и съдбите на имигранти и бежанци
* Избиране на книги, които показват в положителен план различни житейски ситуации (осиновители, приемни семейства, LGBT семейства, домакинства с един родител, семейства с родителите от различни поколения, деца отглеждани оот баби и дядовци и прочие)
* Избиране на книги, които показват в положителен план деца с увреждания
* Избиране на книги, които показват жени в положителен план, в активни роли, които разбиват полови стереотипи
* Избиране на книги, които показват мъже в роли, които разбиват половите стереотипи
* Избиране на книги, в които героите са с различен цвят на кожата и са представени в положителен аспект

Също така трябва да се обърне специално внимание:

* В книгата да няма обидни изображения, например такива представящи стереотипи, култури, които са представени под формата на костюм/предмет
* Различните герои са представени коректно
* Комфортно ви е да споделите посланието на книгата с децата и семействата във вашата група
* Посланието на книгата насърчава уважение
* Няма проблематични думи (типично, нормално, обикновено и други подони)
* Няма обидни, негативни термини

Може да има други елементи, които трябва да се вземат предвид, затова, както споменаваме и в други части на този материал, вашият принос ще бъде приет с благодарност и ще бъде инкорпориран в съдържанието с благодарност в следваща подобрена версия.